hu hu hu hu hu hu hu hu hu hu hu hu hu de hu hu hu hu hu hu hu hu hu hu hu it hu hu hu hu hu hu hu hu hu hu sv en hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
Újra élőben lesz a Pollack Expo: két napban a jövő
2022. február 17. csütörtök, 06:39
Két év után ismét élőben, a pécsi Expo Centerben rendezi meg február 24–25-én a Pécsi Tudományegyetem Műszaki és Informatikai Kara (PTE MIK) a legnagyobb vidéki műszaki-építőipari szakmai kiállítást és konferenciát, a Pollack Expot.
A hagyományosan az egyetemi kar képzéseihez igazított területeken, azaz az építészethez és az építőiparhoz, az épületgépészethez és a gépészethez, az informatikához és a környezetiparhoz, valamint a villamosiparhoz kapcsolódó mintegy 100 előadással, több mint 110 kiállítóval várják a műszaki, illetve a mérnöki tudományok újdonságai és megoldásai iránt nyitott egyetemi hallgatókat, a gyakorló szakembereket és a nagyközönséget.
Az egyetem, az ipar és a mérnöktársadalom találkozóhelyeként jellemzett Pollack Expot – amely az egykori egyetemi szaknapokból nőtt ki – idén immár 15. alkalommal rendezik meg, hagyományosan az ország különböző területeiről érkező vállalkozások technikai, technológiai újdonságainak látványos bemutatásával, valamint a legújabb eljárásokat, kutatásokat, trendeket felsorakoztató előadásokkal. Így idén többek között betekintést nyerhetünk az építészeben alkalmazott 3D nyomtatási lehetőségekbe, megismerhetjük az épületgépészet „okos” kelléktárát vagy az autóipari szoftvertesztelés jövőjét, megtudhatjuk,
hogy miként lehet utólagosan javítani a hulladékból keletkezett tüzelőanyag minőségét vagy hogyan tudunk villamos energiát termelni a tetőbe integrált napelemekkel. A kiállítóterekben többek között megtekinthető lesz egy hidrogéntüzelőanyag-cellával működtetett hajó,
a munkavédelmi VR szimuláció és a munkavédelmi divatbemutató mellett egy látványos zsaluzatépítő verseny is várja az érdeklődőket. A Pollack Expon a PTE KTK-val közösen rendezik meg a Cleantech fókuszú Simonyi Hackathont, egy szórakoztató és izgalmas versenyt, amelyen a PTE különböző karairól érkező egyetemi csapatok egy problémára adott válaszként konkrét termék- vagy szolgáltatásötletet dolgoznak ki.
A szakmai rendezvényen a PTE MIK vezetése együttműködési megállapodást ír alá az Építési Vállalkozók Országos Szakszövetsége, valamint a Baranya Megyei Mérnöki Kamara képviselőjével, illetve hivatalosan is bejelentik a HUAWEI, valamint Protecta Elektronikai Kft. támogatását.
Az expo ezúttal is lehetőséget ad a Baranya Megyei Mérnöki Kamara és a Dél-Dunántúli Építész Kamara tagjainak akkreditált előadások meghallgatására. A szakmai rendezvény mind a szakemberek, mind a hallgatók számára kiváló kapcsolatépítési lehetőséget is jelent, és a korábbi évek gyakorlatának megfelelően idén is számos állásajánlattal érkeznek a kiállítók.
A Pollack Expo 2022. február 24–25-én várja a műszaki érdeklődésű közönséget a Pécsi Expo Centerben. A kiállítás és a szekcióelőadások részletes programja a www.pollackexpo.hu oldalról tölthető le.
Utoljára frissítve: 2022. február 17. csütörtök, 06:45
Tovább a rovatban: « Az ACO receptje a higiénikus és egészséges nagykonyhákhoz Pollack Expo 2022 díjas lett a BELIMO »
Pluszenergiás házzal készül a PTE MIK csapata az idei Solar Decathlonra
Pollack Expo 2022 díjas lett a BELIMO
Red Dot díjat kapott az ACO Voronoi rács
Pollack EXPO díjat kapott a Siemens Building Technologies
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.